อำเภอเมืองนครราชสีมา

เมืองนครราชสีมา เป็นอำเภอหนึ่งในจำนวนอำเภอทั้งหมด 32 อำเภอของจังหวัดนครราชสีมา เป็นที่ตั้งของศาลากลางจังหวัด และหน่วยงานราชการต่าง ๆ  และเป็นศูนย์กลางความเจริญของจังหวัด 

**ประวัติศาสตร์**
อำเภอเมืองนครราชสีมามีชื่อเรียกตามความถนัดของชาวพื้นเมืองว่า "โคราช" เรียกตามภาษาราชการว่า "เมืองนครราชสีมา" เหตุที่เรียก 2 ชื่อ ด้วยปรากฏว่าตามหลักฐานโบราณคดีเรื่องงานข้างต้นวินิจฉัยชื่อเมืองนครราชสีมาว่า ก่อนที่จะสร้างขึ้นในสถานที่ปัจจุบัน เดิมมีเมืองโบราณอยู่ 2 เมือง ซึ่งอยู่ทางขวาของลำตะคอง ปัจจุบันอยู่ในเขตอำเภอสูงเนิน เมืองที่หนึ่งอยู่ทางฝั่งซ้ายของลำตะคองมีชื่อเรียกว่า เมืองโคราช จากหลักฐานที่ได้สำรวจพบว่าในบริเวณเมืองทั้งสอง เมืองเสมาสร้างเมืองขึ้นมาใหม่ ต่อมาได้ข้ามมาสร้างเมืองโคราชขึ้นอีกเป็นเมืองใหม่ ทิ้งเมืองเสมาให้เป็นเมืองร้างในที่สุด
ชื่อเมืองโคราช น่าจะเพี้ยนมาจากชื่อเมือง "นครราช" ในภาษาเขมร และไม่น่านำมาจากชื่อเมือง "โคราฆะปุระ" ในมัชฌิมประเทศ เนื่องจากเมืองโคราฆะปุระเป็นเมืองที่สร้างขึ้นในอินเดีย
ราวคริสต์ศตวรรษที่ 13 ซึ่งมีอายุน้อยกว่าอารยธรรมขอม-ทวาราวดีของเมืองเสมามาก
ต่อมาสมเด็จพระนารายณ์มหาราชได้ทรงย้ายเมืองโคราชและเมืองเสมามาสร้างในที่ตั้งปัจจุบัน และตั้งชื่อใหม่ว่า เมืองนครราชสีมา เมืองที่สร้างขึ้นใหม่นี้เป็นเมืองหน้าด่าน มีคูล้อมรอบและมีประตูเมือง 4 ประตู คือ - ทิศเหนือ เรียกว่า ประตูพลแสน หรือ ประตูน้ำ- ทิศใต้ เรียกว่า ประตูไชยณรงค์ หรือ ประตูผี- ทิศตะวันออก เรียกว่า ประตูพลล้าน- ทิศตะวันตก  เรียกว่า ประตูชุมพล

**ข้อมูลพื้นฐาน ==  

**ที่ตั้งและอาณาเขต**
อำเภอเมืองนครราชสีมาตั้งอยู่ทางตอนกลางของจังหวัด บนที่ราบสูงโคราช ระหว่างเส้นรุ้งที่ 14-15 องศาเหนือ และเส้นแวงที่ 101-102 องศาตะวันออก สูงจากระดับน้ำทะเลประมาณ 180-210 เมตร ห่างจากกรุงเทพมหานครโดยทางรถยนต์ประมาณ 259 กิโลเมตร มีอาณาเขตติดต่อกับอำเภอข้างเคียง ดังนี้
** ทิศเหนือ ติดต่อกับอำเภอโนนไทยและอำเภอโนนสูง
** ทิศตะวันออก ติดต่อกับอำเภอเฉลิมพระเกียรติ
** ทิศใต้ ติดต่อกับอำเภอโชคชัยและอำเภอปักธงชัย  
** ทิศตะวันตก ติดต่อกับอำเภอสูงเนินและอำเภอขามทะเลสอ

**พื้นที่และประชากร**
เนื้อที่ทั้งหมดของอำเภอเมืองนครราชสีมาประมาณ 755.60 ตารางกิโลเมตร หรือประมาณ 468,704 ไร่ คิดเป็นร้อยละ 3.69 ของเนื้อที่ทั้งหมดของจังหวัดนครราชสีมา
	 	 
มีจำนวนประชากรรวมทั้งสิ้น 466,848 คน เป็นชาย 227,312 คน เป็นหญิง 239,536 คน  จำนวนบ้าน 235,050 หลัง ความหนาแน่นของประชากรต่อพื้นที่เท่ากับ 617.85 คน ต่อ ตารางกิโลเมตร  อำเภอเมืองนครราชสีมา เป็นอำเภอที่มีจำนวนประชากรมากเป็นลำดับที่ 1 ของภาคตะวันออกเฉียงเหนือ

**ลักษณะทางภูมิศาสตร์**
ลักษณะพื้นที่โดยทั่วไปของอำเภอเมืองนครราชสีมา ตั้งอยู่ทางตอนกลางของจังหวัดนครราชสีมา โดยแบ่งสภาพพื้นที่ดังนี้คือ บริเวณพื้นที่ทางตอนใต้ของอำเภอ มีลักษณะพื้นที่เป็นลูกคลื่นลอนลาดชัน ลาดเอียงจากทิศใต้ไปทางทิศเหนือ และบริเวณทางตอนใต้ค่อนไปทางทิศตะวันตก เป็นพื้นที่ป่าสงวนห้วยยางครอบคลุมพื้นที่ ในเขตตำบลไชยมงคล ตำบลหนองจะบก ตำบลบ้านใหม่ และตำบลโคกกรวด ส่วนบริเวณพื้นที่ตอนล่างมีลักษณะเป็นพื้นที่ราบลุ่ม มีคลองลำตะคอง คลองส่งน้ำชลประทานและเป็นที่ตั้งของเขตเทศบาลนครนครราชสีมา และส่วนบริเวณทางตอนเหนือมีลักษณะพื้นที่เกือบราบถึงราบ

**แหล่งน้ำ**
พื้นที่อำเภอเมืองนครราชสีมาสามารถแบ่งลุ่มน้ำออกเป็น 3 ลุ่มน้ำ ได้แก่ ลุ่มน้ำลำตะคอง ลุ่มน้ำลำช่องโค และลุ่มน้ำลำเชิงไกร- ลุ่มน้ำลำตะคอง อยู่ทางทิศเหนือของอำเภอเมืองนครราชสีมา ลำน้ำตอนต้นไหลผ่านหุบเขาเขตอำเภอปากช่องและอำเภอสีคิ้วที่มีความลาดชันมาก มีหมู่บ้านที่ตั้งอยู่ในเขตลุ่มน้ำทั้งหมดรวม 14 ตำบล 129 หมู่บ้าน- ลุ่มน้ำลำช่องโค อยู่ทางทิศตะวันออกเฉียงใต้ของอำเภอเมืองนครราชสีมา เป็นลำน้ำซึ่งรับน้ำมาจากลำมูล มีหมู่บ้านตั้งอยู่ในเขตลุ่มน้ำ 1 ตำบล คือ ตำบลหนองระเวียง จำนวน 6 หมู่บ้าน- ลุ่มน้ำลำเชิงไกร  อยู่ทางทิศเหนือของอำเภอเมืองนครราชสีมา ต้นน้ำไหลมาจากแม่น้ำป่าสัก มีหมู่บ้านตั้งอยู่ในเขตลุ่มน้ำ 1 ตำบล คือ ตำบลโคกสูง จำนวน 12 หมู่บ้าน
พื้นที่นอกเขตลุ่มน้ำ คือ พื้นที่ตำบลโพธิ์กลาง หนองบัวศาลา ไชยมงคล และสุรนารี ตั้งอยู่ในที่ราบสูง ไม่มีแหล่งน้ำไหลผ่านและไม่สามารถจะจัดเป็นลุ่มน้ำได้ แต่ในแต่ละตำบลและหมู่บ้านดังกล่าวมีหนองน้ำและบึงขนาดใหญ่ รวมถึงอ่างเก็บน้ำของกรมชลประทานอยู่ด้วย การผลิตน้ำประปาเพื่อให้บริการประชาชนในเขตเทศบาล อยู่ในความรับผิดชอบของกองประปาเทศบาลนครนครราชสีมา โดยอาศัยแหล่งน้ำดิบจากเขื่อนลำตะคอง ตำบลคลองไผ่ อำเภอสีคิ้ว

**เหตุการณ์สำคัญ**
13 สิงหาคม พ.ศ. 2536 โรงแรมรอยัลพลาซ่าเกิดถล่มลงมามีผู้เสียชีวิต 137 ราย บาดเจ็บ 227 ราย และทุพพลภาพจำนวนมาก
*8-9 กุมภาพันธ์ พ.ศ. 2563 เกิดเหตุกราดยิง มีผู้เสียชีวิตรวม 30 ราย

**การแบ่งเขตการปกครอง**

**การปกครองส่วนภูมิภาค**
อำเภอเมืองนครราชสีมาแบ่งเขตการปกครองย่อยออกเป็น 25 ตำบล 234 หมู่บ้าน ได้แก่
แผนที่แสดงขอบเขตตำบลในพื้นที่อำเภอเมืองนครราชสีมา (โดยพฤตินัย)
# ในเมือง (Nai Mueang) 
# โพธิ์กลาง (Pho Klang)
# หนองจะบก (Nong Chabok)
# โคกสูง (Khok Sung)  
# มะเริง (Maroeng)    
# หนองระเวียง (Nong Rawiang)
# ปรุใหญ่ (Pru Yai)
# หมื่นไวย (Muen Wai)    
# พลกรัง (Phon Krang)
# หนองไผ่ล้อม (Nong Phai Lom)  
# หัวทะเล (Hua Thale)    
# บ้านเกาะ (Ban Ko)
# บ้านใหม่ (Ban Mai)
# พุดซา (Phutsa)    
# บ้านโพธิ์ (Ban Pho)    
# จอหอ (Cho Ho)   
# โคกกรวด (Khok Kruat)  
# ไชยมงคล (Chai Mongkhon)  
# หนองบัวศาลา (Nong Bua Sala)  
# สุรนารี (Suranari)    
# สีมุม (Si Mum)    
# ตลาด (Talat)   
# พะเนา (Phanao)  
# หนองกระทุ่ม (Nong Krathum)  
# หนองไข่น้ำ (Nong Khai Nam)

**การปกครองส่วนท้องถิ่น**
อำเภอเมืองนครราชสีมามีองค์กรปกครองส่วนท้องถิ่นรวมทั้งสิ้น 27 แห่ง แบ่งตามรูปแบบการบริหารและจัดการ 2 รูปแบบคือ เทศบาล และอบต. (อบต.) เทศบาลมีทั้งสิ้น 16 แห่ง แบ่งเป็น เทศบาลนครจำนวน 1 แห่ง และเทศบาลตำบลจำนวน 15 แห่ง ส่วนอบต.มีทั้งสิ้น 11 แห่ง ซึ่งบริหารในพื้นที่ตำบลนอกเขตเทศบาล องค์กรปกครองส่วนท้องถิ่นในอำเภอเมืองนครราชสีมามีรายชื่อดังนี้
เขตเทศบาลในอำเภอเมืองนครราชสีมา- สถิติจำนวนประชากรและบ้านของอำเภอเมืองนครราชสีมา ข้อมูล ณ ธันวาคม 2564

**สถานีตำรวจ**
กองบัญชาการตำรวจภูธรภาค 3
*กองบังคับการตำรวจภูธรจังหวัดนครราชสีมา
*สถานีตำรวจภูธรเมืองนครราชสีมา
*สถานีตำรวจภูธรโพธิ์กลาง
*สถานีตำรวจภูธรจอหอ
*สถานีตำรวจภูธรพลกรัง
*สถานีตำรวจภูธรมะเริง

**สถาบันอุดมศึกษา**

**สถาบันอุดมศึกษาของรัฐ**
 มหาวิทยาลัยเทคโนโลยีสุรนารี - มหาวิทยาลัยราชภัฏนครราชสีมา - มหาวิทยาลัยเทคโนโลยีราชมงคลอีสาน (ศูนย์กลางภาคตะวันออกเฉียงเหนือ นครราชสีมา) - มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา- มหาวิทยาลัยมหามกุฏราชวิทยาลัย มหาปชาบดีเถรีวิทยาลัย และศูนย์การศึกษาโคราช- สถาบันบัณฑิตพัฒนศิลป์ (วนศ.นครราชสีมา)- วิทยาลัยพยาบาลบรมราชชนนี นครราชสีมา

**สถาบันอุดมศึกษาเอกชน**
 มหาวิทยาลัยวงษ์ชวลิตกุล-  วิทยาลัยนครราชสีมา-  วิทยาลัยเทคโนโลยีพนมวันท์- สถาบันการเรียนรู้เพื่อปวงชน ศูนย์การเรียนรู้จังหวัดนครราชสีมา- วิทยาลัยพิชญบัณฑิต นครราชสีมา- วิทยาลัยพุทธศาสนานานาชาติ วิทยาเขตนครราชสีมา- สถาบันการจัดการปัญญาภิวัฒน์ หน่วยการเรียนทางไกลจังหวัดนครราชสีมา

**โรงเรียน**

**โรงเรียนรัฐบาล**
 โรงเรียนราชสีมาวิทยาลัย (โรงเรียนชายล้วนประจำจังหวัด)- โรงเรียนสุรนารีวิทยา (โรงเรียนหญิงล้วนประจำจังหวัด)- โรงเรียนบุญวัฒนา- โรงเรียนบุญเหลือวิทยานุสรณ์- โรงเรียนอุบลรัตนราชกัญญาราชวิทยาลัย นครราชสีมา- โรงเรียนเตรียมอุดมศึกษาน้อมเกล้า นครราชสีมา- โรงเรียนสุรธรรมพิทักษ์- โรงเรียนอนุบาลเมืองนครราชสีมา- โรงเรียนโคราชพิทยาคม - โรงเรียนสาธิตมหาวิทยาลัยราชภัฏนครราชสีมา- โรงเรียนบุญวัฒนา 2- โรงเรียนพุดซาพิทยาคม- โรงเรียนมหิศราธิบดี- โรงเรียนสุรนารีวิทยา 2

**โรงเรียนเอกชน**
 โรงเรียนมารีย์วิทยา- โรงเรียนอัสสัมชัญนครราชสีมา- โรงเรียนสารสาสน์วิเทศนครราชสีมา- โรงเรียนสารสาสน์วิเทศโคราช นครราชสีมา 2- โรงเรียนปลูกปัญญา- โรงเรียนนานาชาติแองโกลสิงคโปร์ นครราชสีมา- โรงเรียนเตชะวิทย์- โรงเรียนเกียรติคุณวิทยา- โรงเรียนรวมมิตรวิทยา - โรงเรียนโคราชวิทยา
*โรงเรียนสุรวิวัฒน์ มหาวิทยาลัยเทคโนโลยีสุรนารี

**สถานที่สำคัญ**

**สถานที่ท่องเที่ยว**
อนุสาวรีย์ท้าวสุรนารี
ปราสาทหินพนมวัน- อนุสาวรีย์ท้าวสุรนารี- สวนสัตว์นครราชสีมา และสวนน้ำโคราช- ปราสาทหินพนมวัน- พิพิธภัณฑ์ไม้กลายเป็นหิน- พิพิธภัณฑ์เมืองนครราชสีมา- พิพิธภัณฑสถานแห่งชาติ มหาวีรวงศ์- วัดสุทธจินดาวรวิหาร- วัดศาลาลอย- วัดพระนารายณ์มหาราชวรวิหาร- วัดป่าสาลวัน- วัดพายัพ- ศาลหลักเมืองนครราชสีมา- สวนน้ำบุ่งตาหลั่วเฉลิมพระเกียรติรัชกาลที่ ๙- หาดสุรนารี อ่างเก็บน้ำห้วยยาง

**การคมนาคม**
อำเภอเมืองนครราชสีมาเป็นศูนย์กลางคมนาคมและการขนส่ง โดยเป็นชุมทางสำหรับการติดต่อกับจังหวัดต่าง ๆ ในภาคตะวันออกเฉียงเหนือ ภาคกลาง และภาคตะวันออก โดยใช้เส้นทางรถยนต์ ทางรถไฟ และทางอากาศ มีรายละเอียดดังนี้ 

**ทางรถยนต์**
เส้นทางรถยนต์ ถนนสายหลักที่ใช้ติดกับจังหวัด อำเภอใกล้เคียง
# ทางหลวงพิเศษหมายเลข 6 หรือ ถนนมอเตอร์เวย์บางปะอิน-นครราชสีมา (ให้บริการบางส่วนช่วงเทศกาล)
# ทางหลวงแผ่นดินหมายเลข 2 (ถนนมิตรภาพ) เส้นทางสระบุรี-นครราชสีมา-ขอนแก่น-อุดรธานี-หนองคาย ใช้สำหรับติดต่อกับจังหวัดในภาคกลางและภาคตะวันออกเฉียงเหนือ
# ทางหลวงแผ่นดินหมายเลข 290 หรือ ถนนวงแหวนรอบเมืองนครราชสีมา เป็นทางหลวงแผ่นดินเส้นหนึ่งที่มีลักษณะเป็นวงแหวนวนรอบตัวเมืองนครราชสีมา (เปิดให้บริการบางส่วน)
# ทางหลวงแผ่นดินหมายเลข 205 (ถนนสุรนารายณ์) เส้นทางนครราชสีมา-ชัยภูมิ-ลพบุรี ใช้สำหรับติดต่อกับจังหวัดในภาคตะวันออกเฉียงเหนือตอนกลางและภาคกลาง
# ทางหลวงแผ่นดินหมายเลข 224 (ถนนนครราชสีมา-โชคชัย) เส้นทางนครราชสีมา-อุบลราชธานี ใช้สำหรับติดต่อกับจังหวัดในภาคตะวันออกเฉียงเหนือตอนล่าง
# ทางหลวงแผ่นดินหมายเลข 226 (ถนนนครราชสีมา-จักราช) เส้นทางนครราชสีมา-บุรีรัมย์-อุบลราชธานี ใช้ติดต่อกับจังหวัดในภาคตะวันออกเฉียงเหนือตอนล่าง
# ทางหลวงแผ่นดินหมายเลข 304 (ถนนนครราชสีมา-กบินทร์บุรี) เส้นทางนครราชสีมา-ฉะเชิงเทรา ใช้สำหรับติดต่อกับจังหวัดต่างๆ ในภาคตะวันออก
# ทางหลวงแผ่นดินหมายเลข 2068 เส้นทางตำบลโคกกรวด-อำเภอโนนไทย ใช้สำหรับติดต่อกับอำเภอขามทะเลสอและอำเภอโนนไทย
# ทางหลวงแผ่นดินหมายเลข 2162 เส้นทางอำเภอเมืองนครราชสีมา-อำเภอห้วยแถลง ใช้สำหรับติดต่อกับอำเภอจักราชและอำเภอห้วยแถลง
# ทางหลวงแผ่นดินหมายเลข 2198 เส้นทางตำบลโคกสูง-อำเภอขามทะเลสอ ใช้สำหรับติดต่อกับอำเภอเมืองนครราชสีมากับอำเภอขามทะเลสอ
# ทางหลวงแผ่นดินหมายเลข 2310 เส้นทางตำบลไชยมงคล-อำเภอโชคชัย ใช้สำหรับติดต่อกับอำเภอเมืองนครราชสีมากับอำเภอโชคชัย

**ทางรถไฟ**
มีสถานีรถไฟในเขตอำเภอเมืองนครราชสีมาจำนวน 6 สถานี รองรับรถไฟสายภาคตะวันออกเฉียงเหนือจำนวน 2 เส้นทาง โดยเริ่มจากสถานีดังต่อไปนี้- สถานีรถไฟโคกกรวด เป็นสถานีรถไฟในเส้นทางสายกรุงเทพมหานคร-นครราชสีมา กิโลเมตรที่ 249.94 ตั้งอยู่ในเขตตำบลโคกกรวด ระยะห่างถึงสถานีรถไฟภูเขาลาดประมาณ 7.5 กิโลเมตร- สถานีรถไฟภูเขาลาด เป็นสถานีรถไฟในเส้นทางสายกรุงเทพมหานคร-นครราชสีมา กิโลเมตรที่ 257.44 ตั้งอยู่ในเขตตำบลบ้านใหม่ ระยะห่างถึงสถานีรถไฟนครราชสีมาประมาณ 6.21 กิโลเมตร- สถานีรถไฟนครราชสีมา เป็นสถานีรถไฟในเส้นทางสายกรุงเทพมหานคร-อุบลราชธานี และสายกรุงเทพมหานคร-หนองคาย กิโลเมตรที่ 263.65 เป็นสถานีรถไฟที่ใหญ่ที่สุดของจังหวัด มีความสำคัญมาตั้งแต่เริ่มแรกกิจการรถไฟของประเทศไทย ตั้งอยู่ตำบลในเมือง เขตเทศบาลนครนครราชสีมา ทางทิศตะวันตกของตัวเมืองนครราชสีมา บนถนนมุขมนตรี (เป็นสถานีร่วมสถานีรถไฟความเร็วสูงนครราชสีมา)- สถานีรถไฟชุมทางถนนจิระ เป็นสถานีรถไฟชุมทางในเส้นทางสายกรุงเทพมหานคร-อุบลราชธานี และสายกรุงเทพมหานคร-หนองคาย กิโลเมตรที่ 266.28 เป็นสถานีรถไฟที่มีขนาดและความสำคัญรองลงมาจากสถานีนครราชสีมา ตั้งอยู่ตำบลในเมือง อำเภอเมืองนครราชสีมา เขตเทศบาลนครนครราชสีมา ทิศใต้ของตัวเมืองนครราชสีมา โดยที่สถานีแห่งนี้ ได้แยกเส้นทางรถไฟออกเป็น 2 สาย คือ- สายกรุงเทพมหานคร-หนองคาย   ผ่านไปยังอำเภอโนนสูง คง บ้านเหลื่อม บัวใหญ่ เรื่อยไปจนถึงจังหวัดหนองคาย ระยะทางประมาณ 624 กิโลเมตร
**สถานีรถไฟบ้านเกาะ เป็นสถานีรถไฟในเส้นทางสายกรุงเทพมหานคร-หนองคาย กิโลเมตรที่ 272.50 ตั้งอยู่ในเขตตำบลบ้านเกาะ มีระยะทางห่างจากสถานีชุมทางถนนจิระประมาณ 6.22 กิโลเมตร
** ที่หยุดรถไฟสระธรรมขันธ์ เป็นที่หยุดรถในเส้นทางสายกรุงเทพมหานคร-หนองคาย กิโลเมตรที่ 278 ตั้งอยู่ในเขตตำบลจอหอ มีระยะทางห่างจากสถานีชุมทางถนนจิระประมาณ 11.72 กิโลเมตร
** ที่หยุดรถไฟหนองไข่น้ำ เป็นที่หยุดรถในเส้นทางสายกรุงเทพมหานคร-หนองคาย กิโลเมตรที่ 282.92 ตั้งอยู่ในเขตตำบลหนองไข่น้ำ มีระยะทางห่างจากสถานีชุมทางถนนจิระประมาณ 16.64 กิโลเมตร
**สถานีรถไฟบ้านกระโดน เป็นที่หยุดรถในเส้นทางสายกรุงเทพมหานคร-หนองคาย กิโลเมตรที่ 284.67 ตั้งอยู่ในเขตตำบลโคกสูง มีระยะทางห่างจากสถานีชุมทางถนนจิระประมาณ 18.39 กิโลเมตร- สายกรุงเทพมหานคร-อุบลราชธานี  ผ่านไปยังอำเภอเฉลิมพระเกียรติ จักราช ห้วยแถลง เรื่อยไปจนถึงจังหวัดอุบลราชธานี ระยะทางประมาณ 575 กิโลเมตร
** ที่หยุดรถไฟบ้านพะไล เป็นที่หยุดรถในเส้นทางสายกรุงเทพมหานคร-อุบลราชธานี กิโลเมตรที่ 271.59 ตั้งอยู่ในเขตตำบลหัวทะเล มีระยะทางห่างจากสถานีชุมทางถนนจิระประมาณ 5.31 กิโลเมตร
** สถานีรถไฟบ้านพะเนา เป็นสถานีรถไฟในเส้นทางสายกรุงเทพมหานคร-อุบลราชธานี กิโลเมตรที่ 276.35 ตั้งอยู่ในเขตตำบลพะเนา มีระยะทางห่างจากสถานีชุมทางถนนจิระประมาณ 10.07 กิโลเมตร

**สถานีขนส่ง**
 สถานีขนส่งผู้โดยสารแห่งที่  1  ตั้งอยู่เลขที่ 86 ถนนบุรินทร์ ตำบลในเมือง อำเภอเมืองนครราชสีมา  มีเนื้อที่ทั้งสิ้น 7 ไร่  2 งาน 98 ตารางวา เปิดใช้ตั้งแต่ปี พ.ศ. 2510 บริหารจัดการโดยเทศบาลนครนครราชสีมา ใช้เป็นสถานีขนส่งภายในจังหวัดเป็นหลัก และมีรถโดยสารปรับอากาศสายที่ 21 กรุงเทพมหานคร-นครราชสีมาให้บริการ ปัจจุบันสถานีขนส่งฯ แห่งที่ 1  มีรถโดยสารประจำทางเข้าใช้บริการเฉลี่ยวันละ  2,000 เที่ยว/วัน  หรือประมาณ 730,000 เที่ยว/ปี  และมีผู้โดยสารหมุนเวียนเข้าใช้บริการเฉลี่ย  50,000 คน/วัน หรือประมาณ  18,000,000 ล้านคน/ปี- สถานีขนส่งผู้โดยสารแห่งที่ 2 ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา มีเนื้อที่ 29 ไร่ 50 ตารางวา ผู้ได้รับใบอนุญาตจัดตั้งและดำเนินการสถานีขนส่ง คือ บริษัท ไทยสงวนบริการ จำกัด ใช้เป็นสถานีขนส่งผู้โดยสารระหว่างจังหวัดเป็นหลักเส้นทางที่สำคัญคือ สายที่ 21 กรุงเทพมหานคร-นครราชสีมา ปัจจุบันสถานีขนส่งฯ แห่งที่ 2  มีรถโดยสารประจำทางเข้าใช้บริการเฉลี่ยวันละ  1,300 เที่ยว /วัน   หรือประมาณ  470,000 เที่ยว/ปี  และมีผู้โดยสารหมุนเวียนเข้าใช้บริการเฉลี่ย  30,000 คน/วัน  หรือประมาณ  11,000,000 ล้านคน/ปี

**หน่วยกู้ภัย**
 มูลนิธิพุทธธรรม 31 (กู้ภัยฮุก 31)- มูลนิธิสว่างเมตตาธรรมสถาน (กู้ภัยสว่างเมตตา)

**อ้างอิง**

**ดูเพิ่ม**
 จังหวัดนครราชสีมา- เทศบาลนครนครราชสีมา
เมืองนครราชสีมา
*